الليل من يموووت يطلك بالصبح !!!
أمس من شفتك قريت الانشراح
بشوفتي اشمالك قريت الزلزلة
ولو فرق البينه كلش قليل
هو فرق الشام عن طف كربله
ياهو الكالك من تبعد أنساك؟؟
وانت بكل خلية بجسمي موجود
اشما تمشي بصفنتي اتخيلك جااي
عمر حسبتك اشما ينكص يزود
الغابة توهمت من صفت وياك
ماشافت بجنحك غصني موجود
أنه الشجرة الملتلك عينها آمال
والي وي المسه طيوفك لازم تعود
قميصك بس الي مفصلته الايام
وضمت عني كل قمصانها السود
ولأن جانت العفة بخلوتي تعيش
من اهلها اعليه ابد ماشهدوا اشهود
ياطعم الهوى كل للتمنوك
متوهم الراسم للهوى حدود
انه مشتاكلك ما كلك اشلون
خايف بيه فكرك لحظه يحتار
لو خليني اكلك بلكت تعود
الى وتخنك بنورك ظلمة الدار
الهوه اشما يمر بيه اتناشد وياه
اكولن بلكي منك جايب اخبار
رغم ما جنت عنك ادفع الريح
ومن نظرة خيالك هاجسي ايغار
وافرح من اشمن ريحتك بيه
مثل فرحة الصايم وكت الافطار
الدكتور فلاح الزيدي